
DIRECȚIA TEHNICĂ ȘI URBANISM

Nr.............. din .........2026
      Raport de specialitate
la proiectul de hotărâre

pentru modificarea anexei la Hotărârea Consiliului Local nr. 40/26.03.2026 privind aprobarea bugetului de venituri și cheltuieli pentru anul 2026, a fondului forestier proprietatea publică a Municipiului Câmpulung Moldovenesc
INIȚIATOR PROIECT DE HOTĂRÂRE: Primar, Negură Mihăiță

     Analizând proiectul de hotărâre pentru modificarea anexei la Hotărârea Consiliului Local nr. 40/26.03.2026 privind aprobarea bugetului de venituri și cheltuieli pentru anul 2026, a fondului forestier proprietatea publică a Municipiului Câmpulung Moldovenesc , precizăm următoarele:

În conformitate cu prevederile art. 7 din Anexa numărul 2 la Hotărârea Consiliului Local al Municipiului Câmpulung Moldovenesc numărul 80 din 25 mai 2023 pentru darea în administrare către Direcția Silvică Suceava prin ocoalele silvice din subordine a fondului forestier proprietatea publică a Municipiului Câmpulung Moldovenesc, cu modificările și completările ulterioare; costul de administrare al fondului forestier care face obiectul prezentului contract va fi prevăzut în bugetul de venituri și cheltuieli (B.V.C) întocmit de administrator, și va fi aprobat prin hotărâre de Consiliul  Local al municipiului Câmpulung Moldovenesc.
Prin Hotărârea Consiliului Local numărul 40 din 26 martie 2026 a fost aprobat bugetul de venituri și cheltuieli pentru anul 2026, a fondului forestier proprietatea publică a Municipiului Câmpulung Moldovenesc. La data adoptării hotărârii mai sus amintite Ocolul Silvic Vatra Dornei a propus pentru fondul forestier proprietatea publică a municipiului Câmpulung Moldovenesc administrat de ei suma de 95134,46 lei fără TVA necesară asigurării lucrărilor de protecție a pădurii.

La data de 28.09.2026 din suma de 95134,46 lei fără TVA era cheltuită cu lucrările de protecție pădurii suma de 89234,00 lei fără TVA.
Prin adresa nr. 11324 din 28.09.2026, Ocolul Silvic Vatra Dornei ne informează că în fondul forestier proprietatea publică a municipiului Câmpulung Moldovenesc administrat de ei există două partizi de arbori infestați de Ipidae respectiv partizile 11026 și 11027 care însumate totalizează un  volum de 381,40 mc. Exploatarea celor două partizi cu un cost de 100 lei / mc fără TVA depășește cu suma de 32239,54 lei fără TVA bugetul aprobat pentru lucrări de protecția pădurii.
Valorificarea prin licitație publică a volumului de 381,40 mc se va realiza după efectuarea lucrărilor de exploatări forestiere (prestație silvică) și după recepționarea materialului lemnos la drum auto. Având în vedere faptul că ne aflăm la finalul anului 2026 și că lucrările de prestație silvică cu tot cu valorificarea materialului lemnos sunt lucrări ce necesită o durată mai mare de timp, sumele rezultate în urma valorificării se vor regăsi la capitolul venituri din bugetul anului 2027.
Este necesar ca cele două partizi să fie exploatate în regim de urgență pentru a evita uscarea în masă a arborilor din zona limitrofă lor și nu numai, drept urmare este necesară  majorarea bugetului de venituri și cheltuieli a lucrărilor de protecția pădurilor pentru Ocolul Silvic Vatra Dornei cu suma de 32239,54 lei fără TVA.
      Cu aceste argumente supun Consiliului Local spre dezbatere şi aprobare  prezentul proiect de hotărâre.

